Viborger Samler, 1848-10-24
Det er at formode, at en stor Deel af de Udlændinge, der opholde sig her i Landet og ere i en Alder af 22 til 24 Aar, ere Tydskere, der have Ansættelse som Handelsbetjente, Haandværksvende o. desl., og det fandtes da ubilligt at fordre, at saadanne, om de end for Øieblikket kunde siges at have fast Hjem her i Riget, skulde ihvor kortvarigt endog deres Ophold her har været, gaae i Krigen mod deres Landsmænd. En saadan Betænkelighed bortfalder derimod, naar Opholdet heri Landet har vedvaret igjennem en saa lang Periode, at man kunde formode, at de Vedkommende her havde taget fast Ophold. – ad § 3. Det er bekjendt, at den bestaaende Lovgivning hjemler endeel Undtagelser fra Værnepligten for den Klasse af Statsborgere, paa hvem denne Byrde hidtil udelukkende har hvilet. Disse Undtagelser kunne hovedsagelig reduceres til to Klasser, deels saadanne, som knytte sig til Landboforholdene, saasom den Frihed for Udskrivning, der er tilstaaet, Sønner af gamle eller svagelige Gaardmænd, gaardbrugende Enker o. fl., deels saadanne, som ere tilstaaede dem, der ere indtraadte i visse Livstillinger, paa hvilke Værnepligtens Opfyldelse antages at ville virke altfor forstyrrende, saasom academiske Borgere, Seminarister o. fl. andre. Den kunde nu spørges, om lignende Undtagelser ikke burde finde Sted i Henseende til den heromhandlede Udskrivning af Værnepligtige. Ligesom imidlertid den første af de ovennævnte Classer af Undtagelser ei let vil finde directe Anvendelse paa den uværnepligtige Deel af Befolkningen, hvoraf den største Deel opholder sig i Kjøbstæderne, saaledes vil en analog Anvendelse findes at være meget vanskelig og mislig, idet det ganske mangler paa faste Criterier til derefter at bedømme Forholdene. Kommer man først ind paa Undtagelsernes Gebeet, vil det ikke være let at bestemme, hvor man skal blive staaende. Hvad angaaer den anden Classe af de ovennævnte Fritagelsesgrunde, da findes disse ei at kunne komme i Betragtning paa en Tid, da man er enig om Jndførelse af almindelig Værnepligt, og det saa meget mindre, som det netop under Krigen har viist sig, at Mange frivillig have taget Tjeneste i Armeen, uden Hensyn til den Afbrydelse eller Forstyrrelse, dette vilde medføre i deres Livstilling. Forsaavidt det nu kunde synes at indeholde en uretfærdig Ulighed i Behandlingen af de Værnepligtige og Jkke=Værnepligtige, naar man forkaster Undtagelsessystemet i Henseende til de Sidste, men bibeholder samme ved Udskrivningen af de Første, saa skjønnes denne Jndvending at maatte bortfalde, naar hensees til at dette System har Hjemmel i den bestaaende Lovgivning og saaledes maa vedblive indtil denne bliver forandret ved en ny Værnepligtslov, som først skal udarbeides, og at her ei handles om en saadan Udskrivning til vedvarende Krigstjeneste, som den, den værnepligtige Stamme har at afholde, men alene til en forhaabentlig kortvarig Tjeneste, der ophører, saasnart Krigsbegivenhederne igjen maatte gjøre den ufornøden. At Ansættelse i et borgerligt militairt Corps, der i Reglen er en reen communal Byrde, ikke kan begrunde nogen Fritagelse, trænger neppe til nogen yderligere Udvikling. Naar nogen ved Armeen ansat Frivillig kan siges at være i Sø= eller Landetatens faste Tjeneste", er det en Selvfølge, at han ei kan udskrives dertil. – ad § 4. Det er anseet som en ligefrem Følge af Sagens Natur og den Kgl. Kundgjørelse af 22de Juni, at Udskrivning alene skal skee til Combattanter ved Hæren, men ei til saadanne Functioner som Opsynsmænd ved militaire Depoter, Hjælpere ved Lazarether og desl., der deels besættes ved frivilligt Engagement, deels ved Udskrivning blandt de mindre Tienstdygtige i den værnepligtige Classe. Naar Udskrivning skeer til Soldat i Almindelighed, og ikke, som ved de Værnepligtige, til nogen speciel Vaabenart, vil Fordelingen senere kunne skee efter de Vedkommendes større eller mindre Beqvemhed til een Vaabenart fremfor en anden og det Brug, der maatte haves for Personer med visse særdeles Egenskaber, og der vil saavidt muligt tillige tages Hensyn til Vedkommendes egen Tilbøielighed. ad § 5.